《病起至程符》
清代·韩梦周

深秋老病自侵寻，梦里云山思不禁。乍御巾车遵北渚，便扶筇杖入西岑。

从无懒慢名贤达，别有荒寒成古今。破帽风吹黄叶路，萧萧瘦影一长吟。

作者简介：（1729—1798）清山东潍县人，字公复，号理堂。乾隆二十三年进士。任安徽来安知县，提倡养蚕，后以事牵连去官。出仕前后均从事讲学，强调一举一动必须守礼，为人当以求闻达为可耻。有《理堂文集》。